**Lébényi Közös Önkormányzati Hivatal**

**Jegyzőjétől**

........... sz. napirend

**E l ő t e r j e s z t é s**

**a Képviselő-testület 2014. november 27-i ülésére**

**Tárgy:** Javaslat a településfejlesztéssel és településrendezéssel összefüggő partnerségi egyeztetés szabályainak megállapítására.

**Előterjesztő:** dr. Tóth Tünde jegyző

**Tisztelt Képviselő-testület!**

A településrendezés, építésügy rendszere az elmúlt időszakban átalakult. Az Országgyűlés 2012 októberében az épített környezet alakításáról és védelméről szóló 1997. évi LXXVIII. törvény (továbbiakban: Étv.) rendelkezéseit jelentős mértékben módosította. Ezzel összefüggésben 2013. január 1-jén hatályba lépett egy új jogszabály, a 314/2012. (XI. 8.) Korm. rendelet a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről. (a továbbiakban: Kormányrendelet).

Az új jogszabály nagyobb hangsúlyt fektet a tervkészítés minél szélesebb körű nyilvánosságának a megteremtésére, ezért bevezeti és nevesíti a partnerségi egyeztetés intézményét, melyet a településfejlesztési dokumentumok (településszerkezeti terv, helyi építési szabályzat, szabályozási terv) készítésének, módosításának véleményezési eljárásaiban kell alkalmazni. A nyilvánosság bevonásának szabályozott formában, a partnerségi egyeztetés helyben megállapított és előre rögzített szabályai szerint kell történnie a lakossággal, különböző érdekképviseleti civil és gazdálkodó szervezetekkel, egyházakkal történő egyeztetésnek.

A Kormányrendelet 29.§ szerint az önkormányzat - a teljes körű nyilvánosság biztosításával, az e fejezetben meghatározott határidők figyelembevételével - a tervezés előtt dönt a partnerségi egyeztetés szabályairól, amelynek során meghatározza:

*a)* az egyeztetésben résztvevők (a továbbiakban: partnerek) tájékoztatásának módját és eszközeit,

*b)* a javaslatok, vélemények dokumentálásának, nyilvántartásának módját,

*c)* az el nem fogadott javaslatok, vélemények indokolásának módját, a dokumentálásuk, nyilvántartásuk rendjét,

*d)* az elfogadott koncepció, stratégia és településrendezési eszközök nyilvánosságát biztosító intézkedéseket.

Tekintettel arra, hogy a közeljövőben Lébény Helyi Építési Szabályzatának egyszerűsített eljárásban történő módosítása várható (magassági korlátozás nélküli kilátó építése), a partnerségi egyeztetés szabályairól még ezt megelőzően döntenie kell a képviselő-testületnek.

Kérem, hogy a jelen előterjesztés mellékletét képező szabályzat-tervezetet megtárgyalni és egyetértés esetén elfogadni szíveskedjenek.

**Határozati javaslat**

**……/2014. (XI. 27.) határozat**

Lébény Város Önkormányzatának Képviselő-testülete e határozat mellékleteként elfogadja ,,Lébény Város településfejlesztéssel és településrendezéssel összefüggő partnerségi egyeztetés szabályait”.

Felelős: polgármester

Határidő: folyamatos

Lébény, 2014. november 20.

Kovács Gábor

polgármester

**Lébény település településfejlesztéssel és településrendezéssel összefüggő partnerségi egyeztetés szabályai**

A szabályzat elkészítésének a célja, hogy a településfejlesztési és településrendezési dokumentumok megalkotására irányuló eljárás során történő egyeztetéseknél biztosítani lehessen a minél szélesebb körű véleményezői partnerek bevonását, a vélemények megfelelő dokumentálási rendszerét és az elfogadott településrendezési eszközök nyilvánosságát.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 29. §-a alapján Lébény település településfejlesztéssel és településrendezéssel összefüggő **partnerségi egyeztetés** szabályai az alábbiak.

**I. Az egyeztetésben résztvevők (a továbbiakban: partnerek) köre**

1. A település teljes lakossága.
2. Valamennyi települési településfejlesztéssel, településrendezéssel összefüggésbe hozható települési székhelyű építészeti, mérnöki szakmai érdekképviseleti szervezet és települési székhellyel, telephellyel rendelkező gazdálkodó szervezet.
3. A településen székhellyel rendelkező és aktív tevékenységet kifejtő civil szervezetek.
4. A településen működő valamennyi elismert egyház.
5. A környezet védelmének általános szabályairól szóló 1995. évi LIII. törvény 98. § (2) a) pontja alapján a településrendezési eszközök véleményezési eljárásába bejelentkező szervezetek.

**II. A partnerek tájékoztatásának módja és eszközei**

1. A tájékoztatás megindítása és a véleményezés lehetőségei:
   * az önkormányzat a partnerek tájékoztatásának elősegítésére a települési honlapon (www.lebeny.hu) külön tárhelyet biztosít a partnerségi egyeztetés során keletkező dokumentációk egységes megjelentethetősége érdekében,
   * a településfejlesztési/településrendezési dokumentumtól és az egyeztetési eljárás módjától függően az alábbi táblázatban meghatározott egyeztetési szakaszokban a polgármester az értelmezéshez szükséges részletezettségű és szükség esetén alátámasztó munkarészeket tartalmazó tájékoztatást tölt fel a települési honlapon biztosított tárhelyre, melynek megjelenéséről felhívást tesz közzé a települési honlap főoldalán.

| **Dokumentum** | **Az eljárás fajtája** | **Előzetes tájékoztatás** | **Elfogadás előtti tájékoztatás** |
| --- | --- | --- | --- |
| Településfejlesztési koncepció | - | van | van |
| Integrált településfejlesztési stratégia | - | nincs | van |
| Településrendezési eszközök (pl. helyi építési szabályzat) | Teljes eljárás | van | van |
| Egyszerűsített eljárás | nincs | van |
| Tárgyalásos eljárás | nincs | van |

* + A közzétett tájékoztató alapján a partnerek a tájékoztatóban meghatározott határidőig írásos észrevételeket tehetnek az alábbi módokon:
    - az írásos észrevétel az Önkormányzati Hivatal/ Önkormányzat címére (9155 Lébény, Fő út 47. ) történő megküldésével,
    - elektronikus levélben történő megküldéssel a tájékoztatóban meghatározott e-mail címre.
  + A javaslatok, vélemények dokumentálásának, nyilvántartásának módja:
    - a beérkezett véleményeket az Önkormányzati Hivatal táblázatban összegzi,
    - a véleményekről készített táblázatot az ügy aktájában lefűzve meg kell őrizni.
  + Az el nem fogadott javaslatok, vélemények indokolásának módja, a dokumentálásuk, nyilvántartásuk rendje:
    - valamennyi beérkező véleményt tartalmazó táblázatot az Önkormányzati Hivatal/ Önkormányzat megküldi a fejlesztési dokumentum, ill. a településrendezési eszköz készítésével megbízott tervezőnek, aki szakmai javaslatot készít az Önkormányzati Hivatal/ Önkormányzat részére,
    - a tervezői szakmai javaslat alapján az Önkormányzati Hivatal/ Önkormányzat valamennyi érdemi észrevételre választ állít össze, melyben külön megindokolja a beérkezett, de el nem fogadott véleményekre adott válaszát,
    - az el nem fogadott javaslatok, vélemények indokolását tartalmazó táblázatot az Önkormányzati Hivatal/ Önkormányzat feltölti a II./1. pontban meghatározott tárhelyre és erről hirdetményt jelentet meg a települési honlapon,
    - az el nem fogadott javaslatokról, véleményekről készített táblázatot az ügy aktájában lefűzve meg kell őrizni.

Az elfogadott koncepció, stratégia és településrendezési eszközök nyilvánosságát biztosító intézkedések:

* + - valamennyi elfogadott koncepció, stratégia, és településrendezési eszköz jóváhagyásának kihirdetését követő 10 napon belül az Önkormányzati Hivatal/ Önkormányzat az elfogadott településrendezési eszközt teljes terjedelmében feltölti a II./1. pontban meghatározott tárhelyre,
    - az intézkedésről a polgármester felhívást tesz közzé a települési honlap főoldalán.

**III. A szabályok hatályossága**

1. Területi hatály: A szabályzat Lébény település közigazgatási területére készülő fejlesztési dokumentumokra és településrendezési eszközökre vonatkozik.
2. Időbeni hatály: 2014. november 28-tól visszavonásig érvényes.

Lébény, 2014. november 27.

Kovács Gábor dr. Tóth Tünde

polgármester jegyző

**Záradék:**

Jelen Partnerségi Egyeztetési Szabályzatot Lébény Város Önkormányzatának Képviselő-testülete a …/2014. (XI. 27.) határozatával elfogadta.

Lébény, 2014. november

dr. Tóth Tünde

jegyző